CELEX: 62013CA0525
Language: el
Date: 2014-10-02 00:00:00
Title: Υπόθεση C-525/13: Απόφαση του Δικαστηρίου (ένατο τμήμα) της 2ας Οκτωβρίου 2014 [αίτηση του Hof van Cassatie van België (Βέλγιο) για την έκδοση προδικαστικής αποφάσεως] — Vlaams Gewest κατά Heidi Van Den Broeck [Προδικαστική παραπομπή — Κοινή γεωργική πολιτική — Κανονισμός (ΕΚ) 2419/2001 — Ολοκληρωμένο σύστημα διαχειρίσεως και ελέγχου σχετικά με ορισμένα συστήματα ενισχύσεων — Αίτηση για τη χορήγηση ενισχύσεως βάσει της εκτάσεως — Άρθρο 33 — Κυρώσεις — Εκ προθέσεως παρατυπίες]

24.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 421/16
            
         Απόφαση του Δικαστηρίου (ένατο τμήμα) της 2ας Οκτωβρίου 2014 [αίτηση του Hof van Cassatie van België (Βέλγιο) για την έκδοση προδικαστικής αποφάσεως] — Vlaams Gewest κατά Heidi Van Den Broeck
   (Υπόθεση C-525/13) (1)
   
   ([Προδικαστική παραπομπή - Κοινή γεωργική πολιτική - Κανονισμός (ΕΚ) 2419/2001 - Ολοκληρωμένο σύστημα διαχειρίσεως και ελέγχου σχετικά με ορισμένα συστήματα ενισχύσεων - Αίτηση για τη χορήγηση ενισχύσεως βάσει της εκτάσεως - Άρθρο 33 - Κυρώσεις - Εκ προθέσεως παρατυπίες])
   2014/C 421/22
   Γλώσσα διαδικασίας: η ολλανδική
   
      Αιτούν δικαστήριο
   
   Hof van Cassatie van België
   
      Διάδικοι στην υπόθεση της κύριας δίκης
   
   Vlaams Gewest
   
      κατά
   
   Heidi Van Den Broeck
   
      Διατακτικό
   
   Το άρθρο 33, πρώτο εδάφιο, του κανονισμού (ΕΚ) 2419/2001 της Επιτροπής, της 11ης Δεκεμβρίου 2001, [για] τη θέσπιση λεπτομερών κανόνων εφαρμογής του ολοκληρωμένου συστήματος διαχείρισης και ελέγχου για ορισμένα καθεστώτα κοινοτικών ενισχύσεων που θεσπίστηκαν με τον κανονισμό (ΕΟΚ) 3508/92 [του Συμβουλίου], όπως τροποποιήθηκε με τον κανονισμό (ΕΚ) 118/2004 της Επιτροπής, της 23ης Ιανουαρίου 2004, έχει την έννοια ότι, σε περίπτωση εκ προθέσεως παρατυπίας διαπιστωθείσας στο πλαίσιο αιτήσεως για τη χορήγηση ενισχύσεως βάσει της εκτάσεως, ο γεωργός στερείται το σύνολο των ενισχύσεων τις οποίες θα εδικαιούτο σύμφωνα με το σύστημα ενισχύσεων το οποίο αφορά η αίτηση αυτή και στο οποίο ήταν επιλέξιμη η ομάδα καλλιεργειών την οποία αφορά η παρατυπία αυτή.
   
      (1)  ΕΕ C 377 της 21.12.2013.